**Gazdasági összefoglaló, közbeszerzési összesítő (2018.02.05.-2018.02.11.)**

**2017-ben a romániai repülőterek forgalma meghaladta a 20 millió személyt**, derül ki a Romániai Repülőterek Egyesülete közleményéből. A legnagyobb forgalom 2017-ben is a bukaresti Henri Coandă nemzetközi repülőtéren valósult meg, itt fordult meg a Romániába érkező vagy innen útnak induló utasok 63 százaléka. A második helyen a kolozsvári Avram Iancu Nemzetközi Repülőtér áll, ahol 2,68 millió utas fordult meg, 43 százalékkal több, mint egy évvel korábban. A harmadik helyezett Temesvár nemzetközi repülőtere 1,62 millió utassal, ami 40 százalékkal haladja meg a 2016-os szintet. Érdekesség, hogy a temesvári repterén megforduló utasok mintegy 25 százaléka belföldi járatokat vett igénybe: Bukarestbe, Kolozsvárra, Jászvásárra vagy Konstancára utazott, vagy onnan érkezett.

<https://kronika.ro/gazdasag/rekord-rekord-utan-a-romaniai-reptereken>

**Negyedszázados rekordot döntött a Bihar megyei turizmus.** 2017-ben közel félmillióan (több mint 477 ezren) választották úticélként a térséget, ez 16 százalékos növekedést jelent az előző évhez képest; a vendégéjszakák száma ugyanakkor enyhén csökkent 2016-hoz képest.A leglátogatottabb helyszín a megyében Nagyvárad volt 223 ezer turistával (ez 17,5 százalékos növekedést jelent), ezt követte a Félix- és Püspökfürdőt is magában foglaló Váradszentmárton 201 ezerrel, ami 14,2 százalékkal több, mint 2016-ban. A turisták számának növekedésével szemben 5,6 százalékkal csökkent a vendégéjszakák száma: 2017-ben több mint 1,29 millió éjszakát töltöttek el a látogatók Bihar megyében.

<http://www.maszol.ro/index.php/gazdasag/91892-rekordot-dontott-a-turizmus-tavaly-bihar-megyeben>

**Évek óta beszélnek róla Temesváron, de még a helyszínét sem sikerült kijelölni a nagy befogadóképességű multifunkcionális sportcsarnoknak, amelynek 2021-re el kellene készülnie**. Călin Dobra, a Temes Megyei Tanács elnöke szerint a 16 000 férőhelyes sportcsarnok Gyüregen fog megépülni a megyei önkormányzat által felajánlott 10 hektáros területen. A tanácselnök szerint az Országos Beruházási Társaság (CNI) támogatja a sportcsarnok megépítését, amely 50 millió euróba kerül és kormányhatározat szükséges a beruházás elindításához. Az idén csak a megvalósíthatósági tanulmány és a műszaki tervek elkészítésére lesz lehetőség, a kivitelező kiválasztására és az építkezés elkezdésére leghamarabb 2019-ben kerülhet sor. A megyevezetés azért szeretné tartani a határidőt a sportcsarnok megépítésével, mert 2021-ben Temesvár Európa Kulturális Fővárosa lesz.

<http://www.nyugatijelen.com/jelenido/kesesben_a_multifunkcionalis_sportcsarnok_projekt.php>

**A Főkonzulátus Külgazdasági Irodáját érintő fontosabb gazdasági események:**

**Telegdi Andrea KGA részt vett a magyarországi Vállalkozók és Munkáltatók Országos Szövetsége (VOSZ), a Lengyel Köztársaság Munkaadói (Pracodawcy RP), a Szlovákiai Vállalkozók Szövetsége (ZPS), valamint a Romániai Patronátus Országos Szövetsége (UNPR) által kötött regionális együttműködési megállapodás ünnepélyes aláírási ceremóniáján.** A négy ország reprezentatív munkáltatói szervezetei a megállapodásban azt vállalták, hogy együttműködnek az országaikban történő beruházások területén, elősegítik a négy ország cégeinek az együttműködését, a versenyképesség növelését, illetve együttműködnek az Európai Unió regionális projektekre szánt pénzforrásainak a hatékony lehívásában. A munkaadók szervezetei arról is megállapodtak, hogy egy olyan üzleti kommunikációs platformot hoznak létre, amely elősegíti a négy ország vállalkozóinak a tájékozódását az üzleti lehetőségekről. A lengyel, valamint a szlovák szervezet elnöke kiemelte, hogy az Unión belül rendkívül fontos a határ menti együttműködés megerősítése, főként most – amikor kétsebességes Európáról beszélnek – fontos a közös Közép-európai hang megtalálása. **A dokumentumot magyar részről Gazsi Attila VOSZ-alelnök írta alá**, akivel a KGA a jövőbeni együttműködési lehetőségekről egyeztetett (ilyen lenne pl. a szakképzés, illetve az átképzés kérdése).

<https://www.agerpres.ro/social/2018/02/09/cluj-patru-confederatii-patronale-din-romania-ungaria-polonia-si-slovacia-au-semnat-un-acord-de-cooperare--52448>

<https://kronika.ro/gazdasag/kolozsvaron-kotottek-megallapodast-a-terseg-munkaltatoi-szervezetei>

**Az Aranyosszéki Gazdák Egyesülete február 10-én szervezte meg negyedik alkalommal a Kolozs megyei Mezőgazdasági Konferenciát, amelyen a Főkonzulátust Telegdi Andrea KGA képviselte.** Az Egyesület elnöke, Moldvay Ákos bemutatta a szervezet tevékenységét és jövőbeni terveit, tájékoztatta a gazdákat az egyesületi tagság előnyeiről, majd elmondta: ez a rendezvény nem jöhetett volna létre a magyar Földművelésügyi Minisztérium támogatása nélkül. A rendezvényen tapasztalatairól beszélt Vitus Csaba györgyfalvi fűszernövény-termesztő és György Mátyás, a *Székelygyümölcs* projekt gazdasági igazgatója; pályázati útmutatót tartott Bartis Botond a Goodwill Consultingtól; Kis Júlia ügyvéd előadásában a földügyekről és telekkönyvezésről beszélt; Kovács István, az APIA tanácsadója, az idei területalapú támogatásokat mutatta be, illetve Hunyadi Attila, a StudCoop szövetkezet elnöke a szövetkezeti formákról, történelmi előzményekről beszélt. A kolozsvári rendezvényen több mint ötven mezőségi, kalotaszegi és aranyosszéki gazda vett részt.

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **gyógyszerek közbeszerzése** | **Különféle reagensek beszerzése** (Bihar megye) | | 2018.03.12. | 581.751,77 | **SPITAL CF ORADEA**, Cím: Str. REPUBLICII, Nr. 56, Oradea, Cod postal: 410167, Romania, Tel. +40 259411581, Email: spitalcforadea@yahoo.com, Fax: +40 259477201, Kapcsolattartó személy: Anca Groze |
|  | **orvosi felszerelések közbeszerzése** | **Orvosi fogyóeszközök beszerzése** (Temes megye) | | 2018.03.12. | 2.995.807,46 | **Spital Clinic Judetean de Urgenta "Pius Brinzeu" Timisoara**, Cím: Bld. Liviu Rebreanu, nr. 156, Timisoara, Cod postal: 300736, Romania, Tel. +40 356433114, Email: aprovizionare@hosptm.ro, Fax: +40 356433114, Kapcsolattartó személy: Ion Petre |
|  | **orvosi felszerelések közbeszerzése** | **Gyógyászati készletek beszerzése** (Bihar megye) | | 2018.03.19. | 1.829.261,18 | **SPITAL CLINIC JUDETEAN DE URGENTA ORADEA**, Cím: STR. REPUBLICII NR. 37, Oradea, Cod postal: 410159, Romania, Tel. +40 259434406, Email: scjo.achizitii@yahoo.com, Fax: +40 259417169, Kapcsolattartó személy: Bogdan Nicolae Iurcov |
| **ÉPÍTKEZÉSEK** | **építkezések és javítások közbeszerzése** | **Temesvári szökőkutak és ipari kutak javítása és karbantartása** (Temes megye) | | 2018.03.19. | 481.600,67 | **Municipiul Timisoara**, Cím:  Bv. C.D.Loga nr.1, Timisoara, Cod postal: 300030, Romania, Tel. +40 256408453, Email: achizitiipublice@primariatm.ro, www.primariatm.ro, Kapcsolattartó személy: Calin Petricescu |
|  | **építkezések és javítások közbeszerzése** | **A Temes megyei Közútkezelő** (DRDP Timisoara) **fennhatósága alá tartozó országutak és autópályák karbantartása** | | 2018.03.21. | 15.257.984,42 | **COMPANIA NATIONALA DE ADMINISTRARE A INFRASTRUCTURII RUTIERE S.A.**, Cím: BULEVARDUL DINICU GOLESCU NR 38, SECTOR 1, Bucuresti, Cod postal: 010873, Romania, Tel. +40 212643310, Email: achizitiipublicebuget@andnet.ro, Fax: +40 213186650, www.cnadnr.ro, Kapcsolattartó személy: Barbulescu Ioana Silvia |
|  | **építkezések és javítások közbeszerzése** | **A Kolozs megyei Közútkezelő** (DRDP Cluj) **fennhatósága alá tartozó országutak és autópályák karbantartása** | | 2018.03.21. | 16.416.137,75 | **COMPANIA NATIONALA DE ADMINISTRARE A INFRASTRUCTURII RUTIERE S.A.**, Cím: BULEVARDUL DINICU GOLESCU NR 38, SECTOR 1, Bucuresti, Cod postal: 010873, Romania, Tel. +40 212643310, Email: achizitiipublicebuget@andnet.ro, Fax: +40 213186650, www.cnadnr.ro, Kapcsolattartó személy: Barbulescu Ioana Silvia |
|  | **út- és hídépítési közbeszerzések** | **A nagyváradi Stefan Octavian Iosif utca felújítása (tervezés + kivitelezés)** (Bihar megye) | | 2018.03.12. | 126.234,32 | **MUNICIPIUL ORADEA**, Cím: P-ta Unirii, nr.1, Oradea, Cod postal: 410100, Romania, Tel. +4 0259437000, Email: julieta.nicoara@oradea.ro, Fax: +4 0259409406, www.oradea.ro, Kapcsolattartó személy: Julieta Nicoara |
|  | **építkezési szolgáltatások közbeszerzése** | **Műszaki tervdokumentáció elkészítése és mérnöki segítségnyújtás a DJ108D és a DJ196–os jelzésű megyei utak korszerűsítése érdekében** (Szilágy megye) | | 2018.03.19. | 214.310,76 | **JUDETUL SALAJ**, Cím: P-ta 1 Decembrie 1918, nr.12, Zalau, Cod postal: 450058, Romania, Tel. +40 260614120, Email: licitatiesj@cjsj.ro, Fax: +40 260661097, www.cjsj.ro, Kapcsolattartó személy: Maria Vultur |
| **JÁRMŰVEK** | **járművek közbeszerzése** | **22 db villamos beszerzése** (Kolozs megye) | | 2018.03.19. | 41.592.784,75 | **Municipiul Cluj-Napoca**, Cím: strada Motilor, nr. 3, Cluj-Napoca, Cod postal: 400001, Romania, Tel. +40 264596030, Email: achizitiipublice@primariaclujnapoca.ro, Fax: +40 264431575, www.primariaclujnapoca.ro, Kapcsolattartó személy: Virgil Porutiu, Lucia Lupea |
| **TAKARÍTÁS, KÖZTISZTASÁG, KÁRTEVŐK ELLENI VÉDEKEZÉS** | **köztisztasági szolgáltatások közbeszerzése** | **Különböző épületek és helyiségek fertőtlenítése, takarítása és rágcsálóirtása** (Kolozs megye) | | 2018.03.13. | 129.555,55 | **Compania Nationala de Cai Ferate "CFR" - SA**, Cím: Sucursala Regionala CF Cluj, Piata Avram Iancu, nr.17, Cluj-Napoca, Cod postal: 400117, Romania, Tel. +40 264598869, Email: aron.pop@cfr.ro, Fax: +40 264598869, www.cfr.ro, Kapcsolattartó személy: Aron Pop |
|  | **köztisztasági szolgáltatások közbeszerzése** | **Személyvonatok belsőterének tisztítása (Arad megye)** | | 2018.03.16. | 371.061,93 | **SNTFC "CFR CALATORI" S.A.**, Cím: B-DUL DINICU GOLESCU NR.38, SECTOR 1, Bucuresti, Cod postal: 010873, Romania, Tel. +40 732671661, Email: dana.spis@cfrcalatori.ro, Fax: +40 213192428, www.cfrcalatori.ro, Kapcsolattartó személy: Georgeta Manole |
| **VÍZ-GÁZSZERELÉSEK** | **szerelési munkák, anyagok és felszerelések közbeszerzése** | **Zöldövezetek és öntözőrendszerek kiépítése** (Arad megye) | | 2018.03.12. | 991.440,64 | **MUNICIPIUL ARAD**, Cím: B-DUL REVOLUTIEI NR. 75, Arad, Cod postal: 310130, Romania, Tel. +40 257281850/289/350, Email: adam.bezsnei@primariaarad.ro, achizitii@primariaarad.ro, Fax: +40 257281450, www.primariaarad.ro, Kapcsolattartó személy: Adam Bezsnei |
|  | **szerelési munkák, anyagok és felszerelések közbeszerzése** | **Az aradi Iuliu Moldovan Technológiai Gimnázium fűtésrendszerének korszerűsítése** (Arad megye) | | 2018.03.13. | 396.719,42 | **MUNICIPIUL ARAD**, Cím: B-DUL REVOLUTIEI NR. 75, Arad, Cod postal: 310130, Romania, Tel. +40 257281850/289/350, Email: adam.bezsnei@primariaarad.ro, achizitii@primariaarad.ro, Fax: +40 257281450, www.primariaarad.ro, Kapcsolattartó személy: Adam Bezsnei |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |